Video: दो बच्चों का मासूमियत भरा विवाद, एक पर केस दर्ज कराने दूसरा पहुंचा थाने, फिर जो हुआ वो वीडियो में देखिए
ये दोनों बच्चे पेड़क्कादाबूर गांव के स्कूल में पढ़ते हैं। दोनों बच्चों के बीच पेंसिल चुराने के मसले पर बहस हुई थी और इसी के बाद एक बच्चा दूसरे को जेल भिजवाने के इरादे से सीधे पुलिस थाने पहुंच गया।
करनूल: आंध्र प्रदेश के करनूल जिले से एक मासूमियत भरा वाकया सामने आया है। दरअसल, यहां एक बच्चा पुलिस थाने पहुंचा और अपने साथ पढ़ रहे एक दूसरे बच्चे के खिलाफ FIR दर्ज करने की मांग करने लगा। उसने आरोप लगाया कि उसके साथ पढ़ने वाला एक बच्चा रोज उसकी पेंसिल चुरा लेता है और अब तक वह तीन पेंसिल चुरा चुका है।FIR दर्ज करने की मांग करने वाले बच्चे की मासूमियत देखकर थाना इंचार्ज ने उसका वीडियो बना लिया, जो अब सोशल मीडिया पर खूब वायरल हो रहा है। वीडियो तेलुगु भाषा में है। वीडियो में बच्चा बड़ी ही मासूमियत से कहता दिख रहा है कि उसके बैग से रोज ये लड़का पेंसिल चुरा लेता है। उसने कई बार वार्निंग भी दी लेकिन ये नहीं सुधर रहा है।बच्चे ने वीडियो में आगे कहा कि 'इसीलिए इसके खिलाफ केस लिखकर इसे जेल भेज दो।' पुकिसकर्मियों ने बच्चे को समझाया कि अगर ये बच्चा जेल चला गया तो उसकी मां को बहुत तकलीफ होगी। बच्चा पुलिसकर्मियों की बात मान गया। उसने दूसरे बच्चे से हाथ मिलाकर इस शर्त पर केस करने का अपना फैसला वापस ले लिया कि अब वो दोबारा चोरी नहीं करेगा।देखें वीडियो-ये दोनों बच्चे पेड़क्कादाबूर गांव के स्कूल में पढ़ते हैं। दोनों बच्चों के बीच पेंसिल चुराने के मसले पर बहस हुई थी और इसी के बाद एक बच्चा दूसरे को जेल भिजवाने के इरादे से सीधे पुलिस थाने पहुंच गया। लेकिन, दोनों बच्चों का मासूमियत भरा विवाद फिलहाल खत्म हो गया है।